Իրակլի Պիրցխալավա

Իրակլի Լեոնիդովիչ Պիրցխալավա (, առավել հայտնի է որպես Իրակլի, ծնվ․ սեպտեմբերի 13, 1977, Մոսկվա), վրացական ծագմամբ ռուս երգիչ, «Աստղերի ֆաբրիկա» նախագծի մասնակից։

Կենսագրություն և կարիերա 
Իրակլի Պիրցխալավան ծնվել է 1977 թվականի սեպտեմբերի 13-ին Մոսկվայում։ Մանկության տարիներին փոխել է 5 դպրոց։ Սովորել է ֆրանսիական թեքումով մարզական դպրոց-ինտերնատում։ Չնայած Իրակլին ցանկանում էր դառնալ ֆուտբոլիստ, սակայն ստիպված եղավ հրաժարվել այդ մասնագիտությունից և մոր պահանջով ընդունվել երաժշտական դպրոցի ջութակի դասարանը։ Սակայն 13 տարեկանում Պիրցխալավայի երազանքը նորից գլուխ բարձրացրեց, և նա կյանքի 2 տարիները նվիրեց «Լոկոմոտիվ» ֆուտբոլային թիմում խաղալուն։

13 տարեկանից պարել է Բոգդան Տիտոմիրի կոլեկտիվում։ 16 տարեկանում պրոֆեսիոնալ ստուդիայում ձայնագրել է առաջին երգը։ Առաջին խումբը, որի անդամ է եղել, կոչվում էր «F.T.(Fellow Travelers)», այնուհետև Ռուսաստանում առաջին ռագգա ջանգլ նախագիծը՝ «K&K»։ Իսկ ավելի ուշ ի հայտ եկավ «White hot ice» խումբը։ 1990-ականների վերջին - 2000-ականների սկզբին եղել է «Тет-а-тет» խմբի մենակատար։

Այնուհետև Հիթ-FM ռադիոկենտրոնով վարել է «Клубные перцы» հեղինակային ծրագիրը, եղել «Галерея» ակումբի գեղարվեստական ղեկավար։ 2003 թվականին մասնակցել է «Աստղերի ֆաբրիկա» երաժշտական հեռուստատեսային նախագծին։ «Աստղերի ֆաբրիկա» նախագծի թողարկումից հետո հայտնվեց «Вова-чума» հիթը։ Դրան հետևեցին ոչ պակաս հաջողված «Лондон-Париж» և «Время» երգերը։ «Время» երգի տեսահոլովակում նկարահանվել է ռուս դերասանուհի Մարիա Գորբանը։

2004 թվականի վերջին Իրակլին թողարկեց իր դեբյուտային ալբոմը՝ «Лондон-Париж»։ 2005 թվականի կեսերին թողարկվեց նրա նոր՝ «Капли абсента» հիթը։ 2009 թվականի սկզբին արտիստի մոտ կուտակվել էր արդեն այնքան շատ երաժշտական նյութ, որ դրա կեսը մնաց երկրորդ՝ «Сделай шаг» ալբոմի թրեք-լիստի համար։

2004 թվականին «Лондон-Париж» երգի համար ստացել է «Ոսկե գրոմոֆոն», իսկ 2005 թվականին՝ «Капли абсента» երգի համար։

2009 թվականին Իննա Սվեչնիկովայի հետ մասնակցել է «Танцы со звёздами» շոուին։

2010 թվականին ավարտել է Կառավարման պետական համալսարանի «Երաժշտական ինդուստրիայի մենեջմենթ» բաժինը։

2012 թվականի հուլիսի 18-ին Իրակլին բացեց VinoGrad ռեստորանը։

2013 թվականին մասնակցել է ՆՏՎ հեռուստաալիքի «Остров» ռեալիթի շոուին՝ զբաղեցնելով երրորդ տեղը։

Մասնակցել է Ռոսիա 1 հեռուստաալիքի «Один в один!» վերամարմնավորման շոուի 2-րդ սեզոնին, որում կրկնօրինակել է Ստաս Միխայլովին, Իլյա Լագուտենկոյին, Շակիրային, Սոսո Պավլիաշվիլիին, Լև Լեշենկոյին, Ռեյ Չարլզին, Լեոնիդ Ագուտինին, Ալյոնա Ապինային, Նիկոլայ Ռաստարգուևին, Ջոն Բոն Ջովիին, Բաստային, Ջեյմս Բրաունին, Ջասթին Թիմբերլեյքին և Իգոր Սարուխանովին։

Ընտանիք 
Կինը՝ Սոֆյա Գրեբենշիկովա - 2010 թվականի օգոստոսի 12-ին ծնվեց Իրակլիի որդին, որին ամուսիններն անվանեցին Իլյա, իսկ 2012 թվականի հոկտեմբերին՝ երկրորդ որդին՝ Ալեքսանդրը։

Մայրը՝ Նանա Ռոժդենովնա, ինժեներ։

Սկավառակագրություն

Ալբոմներ 

 1996 - K&K 
 2004 - Лондон-Париж
 2009 - Сделай шаг

Սինգլներ

Մրցանակներ

Երգիչն 3 անգամ արժանացել է «Ոսկե գրոմոֆոն» մրցանակի․
 2004 - «Лондон-Париж»
 2005 - «Капли абсента»
 2012 - «Нелюбовь» (դուետ Դաշա Սուվորովի հետ)

Տեսահոլովակներ 

 Лондон-Париж
 Вова-чума (2003)
 Шейк (feat. Ալեքսեյ Սեմյոնով) (2003)
 Лондон-Париж (2004)
 Время (2004)

 Сделай шаг
 Капли абсента (2005)
 Я с тобой (2006)
 Сны (2007)
 Так не бывает (2008)
 Ты не со мной (feat. DJ Գրուվ & Բատիշտա, Գարիկ DMCB) (2008)
 Сделай шаг (feat. Dino MC47) (2009)

 Другие
 Схва Сакартвело сад арис (სხვა საქართველო სად არის, «Где другая Грузия?» վրացերենով) (2007)
 Вокруг земли (feat. Լեռա Կոնդրա) (2010)
 Напополам (2011)
 Белый пляж (feat. Բիանկա) (2011)
 Ты одна (2011)
 Нелюбовь (feat. Դաշա Սուվորովա) (2012)
 Я тебя люблю (2012)
 Осень (2012)
 Всё будет ОК! (2013)
 Dirty Girl (feat. David Vendetta & Demirra) (2013)
 Мне это нравится (feat. Nel) (2014)
 Я — это ты (feat. St1m) (2014)
 Не верь слезам (2015)

Ծանոթագրություններ

Արտաքին հղումներ 
 Իրակլի Պիրցխալավան և իր «վրացական պանիրը» 
 Պիրցխալավա․ նրա համբույրն ինձ դարձրեց ամենաերջանիկ մարդը
 Երբ քեզ սովորեցնում են օլիմպիական չեմպիոնները - դա անհավատալի է…
 Իրակլի Պիրցխալավան հեռացել է ընտանիքից

Ռուս երգիչներ
«Ոսկե գրամաֆոն» մրցանակի դափնեկիրներ